stanford-oval/wikipedia huggingface dataset:
Tukholman metro
Tekniikka > Asemat

Suljetun lippujärjestelmän takia jokaisella aseman sisäänkäynnillä on portit, jotka avautuvat lippua näyttämällä - asemalta poistuessa lippua ei tarvitse näyttää. Jokaisella sisäänkäynnillä on myös ns. stationvärd, jonka tehtävänä on valvoa porttien väärinkäyttöä, avustaa matkustajia ja myydä lippuja. Tämän johdosta suurimmalla osasta asemia on vain yksi lippuhalli, jolla saattaa olla useampia sisäänkäyntejä.
Kaikki asemat ovat täysin esteettömiä, sillä jokaisella asemalla on vähintään yksi hissi. Puolen metrin päässä laiturin reunasta on korostereuna. Lähes jokaisella asemalla siirtymä junan ja laituritason välillä on myöskin täysin esteetön. Aivan suurempia asemia ja syvempiä asemia lukuun ottamatta asemilla on verrattain paljon portaita, ja liukuportaiden määrä on melko pieni. Toisaalta myös suurimmalta T-Centraleninkin asemalta löytyy paljon portaita liukuportaiden rinnalta. Pisimmiltä siirtymäkäytäviltä löytyy myös liukukäytäviä.
Suurin osa asemista on nimetty sen palveleman kaupunginosan mukaan: Akalla, Alvik, Hässelby gård. Vain yksi asema, Rådmansgatan, on nimetty kadunnimen mukaan. Jotkin asemat, kuten Tekniska högskolan, Globen, Danderyds sjukhus, on nimetty lähistöllä sijaitsevan merkittävän käyntikohteen mukaan.
Tekniikka > Matkustajainformaatio

Jokaisella linjalla on oma tunnusvärinsä, joka on merkittynä linjakarttoihin ja joihinkin asemaopasteisiin. Sen sijaan junat ovat aina sinisiä. Linjoilla on myös numerot, mutta junissa lukee vain sen määränpää ilman linjanumeroa.
Uusissa junissa on automaattiset kuulutukset seuraavan aseman nimestä. Tärkeimpien vaihtoasemien kohdalla ilmoitetaan myös vaihtoyhteydet ja ovien avautuessa junan määränpää. Vanhemmissa junissa kuljettaja kuuluttaa itse, ja myös uudemmissa hän voi halutessaan varoittaa esimerkiksi ovien sulkeutumisesta. Uusien junien sisällä on näyttö, jossa lukee seuraavan aseman nimi, junan pysähtyessä sen määränpää ja aika ajoin erilaisia turvallisuuteen liittyviä tiedotteita. Junan sisällä on jokaisella ovella myös pelkistetty metrolinjaston kartta ja turvallisuusohje.
Laitureilla, aseman sisäänkäynneillä ja pitkien siirtymien varsilla on näyttöjä, joiden ylärivillä lukee seuraavan junan määränpää ja aika lähtöön ja alarivillä rullaavana seuraavat lähdöt ja mahdollisesti poikkeustiedotteita. Staattiset opasteet ovat olleet perinteisesti sinikeltaisia, mutta muun muassa T-Centralenin ja Liljeholmenin asemilla on otettu käyttöön uusia, harmaita opastetauluja.
Kuulutukset ovat vain ruotsiksi, mutta suurin osa muusta materiaalista on aina myös englanniksi. Lisäksi T-Centralenilla ja joissakin metrokartoissa myös tunnelbana-nimi on käännetty suomen/englannin metro-vastikkeen lisäksi saksaksi U-Bahn.
Tekniikka > "Tukholman salainen metro"

Tukholman alla on toinen, Tunnelbana-järjestelmään liittymätön maanalainen rautatie. Usein tätä kutsutaan nimellä Stockholms hemliga tunnelbana. Kyseessä on Östermalmilta Kungsholmeniin johtava kapearaiteinen rautatie, jota käytetään maanalaisen kaukolämpölinjan huoltamiseen. Radan omistaa Birka Energi ja sen raideleveys on 600 millimetriä.
Tulevaisuus

2020-luvulla metroa laajennetaan useisiin suuntiin sekä nykyisillä linjoilla että yhdellä kokonaan uudella linjalla. Yhteistä laajennuksille on se, että ne kytkevät metroverkkoa paremmin muuhun Tukholman alueen raideliikenteeseen ja mahdollistavat uusien asuinalueiden rakentamisen. Laajennustöiden arvioitu kustannusarvio on lähes 30 miljardia kruunua.
Tukholman seudun kunnat, Ruotsin valtio ja Tukholman läänin maakäräjät ovat sopineet yhdessä vuonna 2013 joukkoliikenteen parantamiseen tähtäävistä toimenpiteistä, kuten muun muassa metron laajentamisesta Nackaan, Barkarbyhyn, Kungsträdgårdenin ja Gullmarsplanin välille sekä uudesta linjasta Arenastadeniin.
Sinistä linjaa jatketaan kummastakin päästä: Akallasta linja jatkuu Barkarbyn asemalle, jossa on vaihtoyhteys paikallisjuniin. Kokonaan maan alle rakennettavan, neljän kilometrin pituisen osuuden varrelle valmistuu lisäksi Barkarbystadenin asema palvelemaan samannimistä uutta asuinaluetta. Rakentaminen aloitettiin vuonna 2018, ja radan on tarkoitus avautua liikenteelle vuonna 2026.
Toisesta päästä sinistä linjaa jatketaan Kungsträdgårdenilta meren alla Södermalmin ja Sicklan kautta Nackaan. Uudet, maanalaiset asemat valmistuvat Sofiaan, Hammarbyn kanavaan, Sicklaan, Järlaan ja Nackan keskukseen. Linjauksen tavoitteena on paitsi parantaa merkittävästi kasvavan Nackan kunnan joukkoliikenneyhteyksiä myös keventää metron tämänhetkiseen pullonkaulaan, Slussenin ja T-Centralenin välille kohdistuvaa ruuhkaa. Meren alituksen takia rata kulkee nykymetroon verraten syvällä: esimerkiksi Sofian asema joudutaan rakentamaan yli sadan metrin syvyyteen, eli lähes kaksi kertaa syvemmälle kuin esimerkiksi Helsingin metron syvimmät kohdat. Asemalle tullaan kulkemaan liukuportaiden sijasta vain suurehkoilla pikahisseillä. Lisäksi uusi rata kytketään nykyiseen vihreän linjan Hagsätran haaraan rakentamalla yhdysraide Sofian ja Gullmarsplanin välille. Rata nousee nykyisen radan tasalle niin syvältä, että nykyiset Globenin ja Enskede gårdin asemat joudutaan korvaamaan uudella, syvemmälle rakennettavalla asemalla. Gullmarsplanin nykyisen asemahallin alle rakennetaan sinisen linjan oma asemahalli 70 metrin syvyyteen. Uuden, 12,5 kilometriä pitkän radan rakentaminen sijoittuu vuosille 2018−2030.
Kokonaan uusi, keltainen linja, rakennetaan nykyisen vihreän linjan asema Odenplanilta Arenastadeniin Solnan kunnan alueelle. Tälle 4,6 kilometriä pitkälle radalle on suunniteltu rakennettavan kaksi uutta asemaa, Hagastadeniin ja Arenastadeniin; lisäksi Hagalundiin tehdään asemavaraus. Arenastaden on aluksi linjan pääteasema, mutta linjaa on suunniteltu jatkettavan myöhemmin pohjoiseen. Odenplanilla linja kytkeytyy nykyiseen vihreän linjan rataan kohti etelää, jossa keltaiselle linjalle annetaan vihreän linjan jompikumpi pääteasemista, Skarpnäck tai Farsta strand. Rakennustyöt aloitettiin vuonna 2018 ja liikenne uudella linjalla alkanee vuonna 2028.
Kasvavan junamäärän johdosta vihreän linjan Hagsätran haaralla olevaa Högdalenin varikkoa laajennetaan maan alle, ja lisäksi se kytketään uudella yhdysradalla Farsta strandin haaraan.
Aiheesta muualla

Wikimedia Commonsissa on kuvia tai muita tiedostoja aiheesta .
"Stockholms hemliga tunnelbana" – Tukholman maanalainen kapearaiderata[vanhentunut linkki]
Konsten i Stockholms tunnelbana (Arkistoitu – Internet Archive) (ruotsiksi)
Tukholman julkinen liikenne
| --- | --- |
Metro, paikallisjuna:   Tukholman metro  Tukholman paikallisjuna  Roslagsbanan  Saltsjöbanan 
Pikaraitiotie, raitiotie:   Poikittaisrata  Nockebybanan  Lidingöbanan  Spårväg City  Djurgårdslinjen 
Lentokenttäkuljetus:   Arlanda Express  Flygbussarna 
Vastuuorganisaatiot:   Storstockholms Lokaltrafik  Waxholmsbolaget 
C30-juna
C20-juna punaisella linjalla matkalla Mörbyn keskukseen
C6-juna
Vihreän linjan C20-juna sisältä
Tommi Evilä

| Tommi Evilä |
| --- | --- |
 Tommi Evilä Lpr:n eliittikisoissa 2010
Henkilötiedot
Koko nimi:  Jaakko Tommi Kristian Evilä
Syntynyt: 6. huhtikuuta 1980 (ikä 44) Tampere
Yleisurheilija
Lempinimi:  Santanisti
Pituus:  194 cm
Paino:  83 kg
Laji:  pituushyppy
Seura:  Tampereen Pyrintö
Valmentaja:  Juhani Evilä
Ennätykset:  pituushyppy 822 cm
Aiheesta muualla
Timanttiliiga
| Mitalit> Maa:   Suomi.Miesten yleisurheilu.MM-kilpailut  | Mitalit> Maa:   Suomi.Miesten yleisurheilu.MM-kilpailut  | Mitalit> Maa:   Suomi.Miesten yleisurheilu.MM-kilpailut  | Maa:   Suomi> Miesten yleisurheilu. |
| --- | --- | --- | --- |
|  Pronssia | Helsinki 2005 | pituushyppy |  |
Jaakko Tommi Kristian Evilä (s. 6. huhtikuuta 1980 Tampere) on aktiiviuransa päättänyt suomalainen pituushyppääjä. Hän edusti urheilu-urallaan Tampereen Pyrintöä ja hänen valmentajanaan toimi hänen isänsä Juhani Evilä.
Evilä on yhdeksänkertainen pituushypyn suomenmestari. Arvokisoissa hän saavutti pronssimitalin Helsingin MM-kisoista 2005.
Ura

Evilä nousi Suomessa lopullisesti suuren yleisön tietoisuuteen 2005 yleisurheilun MM-kilpailujen yhteydessä selviytymällä pituushyppyfinaaliin uudella suomenennätystuloksella 818 cm ja voittamalla loppukilpailussa pronssia myötätuulituloksella 825 cm ollen MM-kisojen ainoa suomalainen mitalisti. Evilä paransi SE:tä tulokseen 819 cm Suomi–Ruotsi-maaottelussa Göteborgissa 2005. Samana vuonna hänet valittiin Vuoden yleisurheilijaksi.
28. kesäkuuta 2008 Evilä paransi jälleen omaa Suomen ennätystään hyppäämällä Göteborgissa tuloksen 822 cm. Samalla hän ylitti olympialaisten A-rajan kahdella sentillä. Tämä ennätys rikkoutui vasta vuoden 2020 kesäkuussa. Pekingin olympialaisissa 2008 Evilä hyppäsi kaksi yliastuttua ja viimeisellään 788 cm, eikä selviytynyt finaaliin.
Evilän myötätuuliennätys on 841 cm (+3,8 m/s), joka on kaikkien aikojen pisin suomalaisen hyppäämä tulos. Hän jakoi myös 22-vuotiaiden Suomen ennätystä 804 cm, kunnes Roni Ollikainen hyppäsi 16. kesäkuuta 2012 sentin pidemmälle.
Evilä hyppäsi Helsingin EM-kisoissa 2012 pituushypyn karsinnassa viimeisellä karsintahypyllään 801 cm ollen karsinnan viidenneksi paras ja selviytyen pituushypyn finaaliin. Finaalissa hän hyppäsi 779 cm ja sijoittui kilpailun kymmenenneksi.
Keväällä 2013 Evilälle tehtiin polven tähystysleikkaus. Saman vuoden syksyllä hänellä havaittiin neljännen asteen välilevyn pullistuma, joka leikattiin. Leikkauksen vuoksi hän jätti pituushypyn hallikauden 2014 kokonaan väliin. Evilä lopetti aktiiviuransa kauden 2014 jälkeen.
Evilä hyppäsi uransa aikana yli 8 metriä sallituissa oloissa 28 eri kilpailussa.
Muuta

Evilän elämästä on ilmestynyt Mika Wickströmin kirjoittama kirja Ilmiö Evilä (Aamulehti Kirjat), joka julkistettiin 15. elokuuta 2006 Olympiastadionilla.
Evilä asuu Tampereella, on naimisissa ja kahden lapsen isä. Evilä opiskelee Tampereen teknillisessä yliopistossa diplomi-insinööriksi pääaineenaan materiaalitekniikka. Hänen harrastuksiinsa kuuluu muun muassa kitaran soitto.
Evilä toimi ääninäyttelijänä animaatioelokuvissa Kung Fu Panda, Kung Fu Panda 2 ja Kung Fu Panda 3 mestari Apinan roolissa. Syksyllä 2014 Evilä oli kilpailijana Tanssii tähtien kanssa -ohjelman yhdeksännellä tuotantokaudella.
Syyskuussa 2016 Evilä valittiin Suomen Urheiluliiton Tampereen alueen valmennuspäälliköksi. Lisäksi hän toimii Tampereen Pyrinnön valmennuspäällikkönä. Evilä on suorittanut ammattivalmentajan tutkinnon.
Evilä valittiin Tampereen kaupunginvaltuustoon vuoden 2021 kuntavaaleissa kokoomuksen ehdokkaana. Syyskuussa 2022 hän ilmoitti asettuvansa kokoomuksen ehdokkaaksi vuoden 2023 eduskuntavaaleihin. Evilä keräsi kaikkiaan 3 243 ääntä, mikä ei riittänyt valituksi tulemiseen.
Saavutukset

(suluissa tuulilukemat)
Saavutukset > Kansainväliset arvokilpailut

| 0 | 1 | 2 | 3 | 4 |
| --- | --- | --- | --- | --- |
| 1998 19-v. MM-kilpailut | 10. sija | 739 (0,4) | Annecy | 30.7.1998 |
| 2001 22-v. EM-kilpailut | 5. sija | 777 (0,6) | Amsterdam | 15.7.2001 |
| 2003 Euroopan cupin 1. div. | 1. sija | 773 (0,6) | Lappeenranta | 21.6.2003 |
| 2004 Euroopan cupin 1. div. | 4. sija | 775 (1,4) | Istanbul | 19.6.2004 |
| 2005 Sisäratojen EM-kilpailut | 4. sija | 797 | Madrid | 6.3.2005 |
| 2005 Euroopan cupin 1. div. A-ryhmä | 1. sija | 790 (0,7) | Gävle | 18.6.2005 |
| 2005 Yleisurheilun MM-kilpailut 2005 |  Pronssia | 825 (2,9) | Helsinki | 13.8.2005 |
| 2005 IAAF:n yleisurheilufinaali | 6. sija | 800 (1,6) | Monte Carlo | 10.9.2005 |
| 2007 Euroopan cupin 1. div. | 1. sija | 790 (1,4) | Vaasa | 23.6.2007 |
| 2008 Euroopan cupin 1. div. | 2. sija | 786 (-0,1) | Leiria | 21.6.2008 |
| 2008 Olympialaiset | karsiutuminen | 788 (0,2) | Peking | 16.8.2008 |
| 2009 Sisäratojen EM-kilpailut | 7. sija | 786 | Torino | 8.3.2009 |
| 2009 Euroopan joukkuemestaruuskilpailut, ykkösliiga | 1. sija | 790 (0,7) | Bergen | 20.6.2009 |
| 2009 MM-kilpailut | karsiutuminen | 801 (1,1) | Berliini | 20.8.2009 |
| 2010 Sisäratojen MM-kilpailut | karsiutuminen | 777 | Doha | 12.3.2010 |
| 2010 EM-kilpailut | 10. sija | 791 | Barcelona | 1.8.2010 |
| 2012 EM-kilpailut | 10. sija | 779 | Helsinki | 1.7.2012 |
| 2013 Sisäratojen EM-kilpailut | 6. sija | 796 | Göteborg | 3.3.2013 |
Saavutukset > SM-kilpailut

Kalevan kisojen voitto: 2001, 2003, 2004, 2005, 2006, 2009, 2010, 2011 ja 2013, hopeaa 2002 ja 2007, pronssia 2012 ja 2014
Halli-SM-kulta: 2003 (750), 2009 (790) ja 2010 (787), SM-hopea 2000, 2002, 2012 ja 2013, SM-pronssi 1998
Halli-SM-kulta (kolmiloikka): 2003 (15,55)
Parhaat tulokset

822 (SE) +1,0 Göteborg 28.6.2008
822 (sivuaa SE:tä) +2,0 (2) Bad Langensalza 5.6.2010
819 (SE) +1,5 (-) Göteborg 27.8.2005 (Suomi–Ruotsi)
819      +0,3 (1) Espoo 1.8.2009 (Kalevan kisat)
818 (SE) +0,9 (3=q) Helsinki 12.8.2005 (MM-kisojen karsinta)
816       0,0 (-) Helsinki 13.8.2005 (MM-kisat)
816 +1,4 (-) Lappeenranta 15.7.2010
815 -0,6 (1) Göteborg 4.9.2004 (Suomi–Ruotsi)
811 +1,4 (1) Pori 16.7.2005 (Kalevan kisat)
810 +0,3 (1) Vammala 29.8.2004
808 +1,4 (1) Turku 6.8.2011
807 +1,2 (2) Espoo 30.6.2010
806 +0,8 (-) Helsinki 25.7.2005
Myötätuulessa:
841 +3,8 (1) Göteborg 8.9.2007 (Suomi–Ruotsi)
827 +2,4 (1) Lapinlahti 3.7.2005
825 +2,9 (3) Helsinki 13.8.2005 (MM-kisat)
811 +2,6 (1) Lapinlahti 22.7.2001
811          Göteborg 28.6.2008
Aiheesta muualla

Tommi Evilän kotisivut.
Ylen Elävä arkisto: Tommi Evilä hyppää MM-kolmoseksi 2005.
Ylen Elävä arkisto: Evilän SE Ruotsi-ottelussa 2005.
Miesten pituushypyn Suomen mestarit
Miesten pituushypyn Suomen ennätyksen kehitys
| Tulos | Nimi | Paikkakunta | Päivämäärä | Huomautuksia |
| --- | --- | --- | --- | --- |
| 619 | Uno Häggman |  | 1904 |  |
| 636 | Armas Pesonen |  | 1906 |  |
| 649 | Uuno Railo | Tampere | 1907 |  |
| 662 | Juho Soini | Tampere | 1909 |  |
| 672 | Emil Kukko | Helsinki | 1910 |  |
| (716 |  Uuno Railo  |  Waukegan, Kanada  | 1911) | Ei hyväksytty SE:ksi, koska ulkomailla tehdyt tulokset hyväksyttiin yleensä vasta vuodesta 1923 alkaen |
| 678 | Hugo Lahtinen | Tampere | 1913 |  |
| 699 | Hugo Lahtinen | Tampere | 1914 |  |
| 700 | Hugo Lahtinen | Tampere | 1.8.1914 |  |
| 702 | Eero Lehtonen | Helsinki | 1920 |  |
| 702 | Vilho Tuulos | Tampere | 1922 |  |
| 715 | Vilho Tuulos | Pariisi, Ranska | 1922 |  |
| 731 | Vilho Tuulos | Göteborg, Ruotsi | 1.7.1923 |  |
| 745 | Martti Tolamo | Oslo, Norja | 1.7.1933 |  |
| 751 | Martti Tolamo | Berliini, Saksa | 15.9.1934 |  |
| 755 | Jorma Valkama | Helsinki | 11.9.1954 |  |
| 762 | Wilhelm Porrassalmi | Helsinki | 30.6.1956 |  |
| 777 | Jorma Valkama | Turku | 16.9.1956 |  |
| 786 | Pentti Eskola | Kurikka | 26.8.1962 |  |
| 789 | Pentti Eskola | Pretoria, Etelä-Afrikka | 13.4.1963 |  |
| 793 | Pentti Eskola | Pretoria, Etelä-Afrikka | 20.4.1963 |  |
| 799 | Pentti Eskola | Viiala | 26.5.1963 |  |
| 804 | Pentti Eskola | Helsinki | 4.7.1963 |  |
| 804 | Rainer Stenius | Jyväskylä | 7.8.1965 |  |
| 816 | Rainer Stenius | Los Angeles, Yhdysvallat | 6.5.1966 |  |
| 816 | Jarmo Kärnä | Riika, Neuvostoliitto | 3.6.1989 |  |
| 818 | Tommi Evilä | Helsinki | 12.8.2005 |  |
| 819 | Tommi Evilä | Göteborg, Ruotsi | 27.8.2005 |  |
| 822 | Tommi Evilä | Göteborg, Ruotsi | 28.6.2008 |  |
| 827 | Kristian Pulli | Espoo | 11.6.2020 |  |
Hannus, Matti: Yleisurheilu: Tuhat tähteä.  WSOY, 1983.  ISBN 951-0-11900-8
Mitä-Missä-Milloin -kirjat 1984-2009.  Otava.
Jalava, Juhani: Suomen kaikkien aikojen yleisurheilutilastot.  Juoksija-lehti, 1983.
Kristian Pulli täräytti pituushypyn uuden Suomen ennätyksen! Etusuora.com.  11.6.2020. Viitattu 11.6.2020.
European Computer Trade Show

European Computer Trade Show (lyhyesti ECTS) oli brittiläinen vuosittain järjestettävä messutapahtuma tietokone- ja videopeliteollisuudelle. Messut järjestettiin ensimmäisen kerran vuonna 1988.
Messut ovat suunnattu alan ammattilaisille kuten maahantuojille, jälleenmyyjille ja lehdistölle.
Käännös suomeksi
Esko Ranto

Esko Kalevi Ranto (s. 17. heinäkuuta 1957 Kärsämäki) on suomalainen urheiluvaikuttaja, poliitikko ja yritysjohtaja. Helmikuusta 2010 alkaen hän on ollut Demokraatti-lehteä kustantavan Kustannus Oy Demarin toimitusjohtaja. Ranto aloitti 1. helmikuuta 2015 Suomen opetus- ja kulttuuriministeriön nuoriso- ja liikuntapolitiikan osaston ylijohtajana.
Ura

Ranto valmistui ylioppilaaksi vuonna 1976 ja aloitti samana vuonna opinnot Helsingin yliopistossa. Hän opiskeli hallinto-oppia, kansantaloustiedettä, tilastotiedettä ja tiedotusoppia valmistuen maisteriksi vuonna 1981. Vuonna 1994 hän valmistui työn ohessa valtiotieteen lisensiaatiksi.
Työelämään Ranto siirtyi vuoden 1980 alussa. Hän toimi vuosina 1980–1983 Suomen Työväen Urheiluliiton (TUL) Saimaan piirin toiminnanjohtajana Lappeenrannassa. Vuonna 1983 hän siirtyi TUL:n keskustoimistoon järjestöpäälliköksi. Vuosina 1989–1993 hän oli liiton urheiluosaston päällikkö.
Vuosina 1994–1995 Ranto työskenteli Suomen Liikunnan ja Urheilun (SLU) tutkimus- ja kehityspäällikkönä. Vuodet 1995–1998 hän työskenteli Helsingin liikuntatoimenjohtajana ennen siirtymistään TUL:n pääsihteeriksi, jona hän toimi vuosina 1998–2009.
Lokakuussa 2009 Ranto valittiin Kustannus Oy Demarin toimitusjohtajaksi. Hän aloitti tehtävässä helmikuussa 2010.
Politiikka

Puoluetaustaltaan Ranto on sosialidemokraatti. Hän kasvoi työläisperheessä, jonka isä oli työväenyhdistyksen puheenjohtaja. Opiskeluaikanaan Ranto vaikutti opiskelijapolitiikassa ja oli opiskelijoiden sosialidemokraattisen yhdistyksen puheenjohtaja vuosina 1978–1979.
Vuosina 2007–2012 Ranto toimi Uudenmaan Sosialidemokraattien puheenjohtajana. Aiemmin hän oli muun muassa SDP:n Vantaan kunnallisjärjestön puheenjohtaja ja puolueen puoluevaltuuston jäsen.
Ranto pyrki vuonna 2008 SDP:n puoluesihteeriksi, mutta tehtävään valittiin kesäkuun puoluekokouksessa Ari Korhonen, joka toimi ennen valintaansa puolueen Varsinais-Suomen piirijärjestön puheenjohtajana. Korhonen sai puoluesihteerivaalin toisella kierroksella 177 ääntä ja Ranto 172.
Vuoden 2012 presidentinvaaleissa Ranto oli Paavo Lipposen kampanjapäällikkö.
Ranto oli Vantaan kaupunginhallituksen jäsen vuosina 2013–2014.
Urheilu

Ranto on entinen SM-tason juoksija ja oman urheilu-uransa päättymisen jälkeen hän on harrastanut yleisurheiluvalmennusta. Hän on vantaalaisen urheiluseuran Rekolan Raikkaan yleisurheilujaoston puheenjohtaja.
Ranto oli valtion liikuntaneuvoston varapuheenjohtaja kaudella 2011–2015.
Yksityiselämä

Ranto on naimisissa ja hänellä on kaksi aikuista lasta. Hän asuu Vantaalla.
Aiheesta muualla

Esko Rannon verkkosivut (Arkistoitu – Internet Archive)
The Prodigy

| The Prodigy |
| --- | --- |
 The Prodigy Rock am Ring -festivaaleilla, Saksassa 2009
Tiedot
Toiminnassa:  1990–
Tyylilaji:  big beat, dance-punk, electronica, rave, breakbeat, trap
Kotipaikka:  Braintree, Essex, Englanti
Laulukieli:  englanti
Jäsenet:  Liam Howlett   Maxim Reality  
Entiset jäsenet:  Keith Flint   Leeroy Thornhill   Sharky  
Levy-yhtiö:  XL Recordings   Maverick Records   Mute Records   Elektra Records   Take Me To The Hospital   Cooking Vinyl  
Aiheesta muualla
Kotisivut
Infobox OKNimi-testi OK: 
The Prodigy on englantilainen yhtye, joka on The Chemical Brothersin ohella 1990-luvun ja vielä 2000-luvunkin suosituimpia konemusiikkiyhtyeitä. Yhtyeen musiikissa yhdistyvät breakbeat, big beat, tekno ja punk. Yhtyeen suosituimpia kappaleita ovat muun muassa Charly, Out of Space, Voodoo People, Poison, No Good (Start the Dance), Firestarter, Breathe, Smack My Bitch Up, Invaders Must Die ja Omen.
Kokoonpano

Liam Howlett – koskettimet, säveltäjä (1990–)
Maxim Reality – MC, laulaja (1990–)
Keith Flint – tanssija, laulaja (1990–2019)
Leeroy Thornhill – tanssija (1990–2000)
Sharky – tanssija (1990)
Leo Crabtree – rummut (2008–)
Rob Holliday – livekitara (2005–2006, 2008–)
Alex Roberts – kitara (2009)
Julkaisut

Singlestä Everybody In The Place on julkaistu kaksi erilaista brittiversiota; Ensimmäisessä versiossa (1991) on viisi kappaletta mutta toisessa (1992) vain neljä. Tuo viides kappale on Rip Up The Sound System. Se jouduttiin pudottamaan pois, koska julkaisun aikaan joulukuussa 1991 Brittien singlelistalla sai olla enintään neljän biisin singlejä. 
Ensimmäinen versio oli tuotannossa vain kaksi viikkoa ja on äärimmäisen harvinainen ja vaikea löytää, koska siitä ei milloinkaan otettu uusintapainoksia. Rip Up The Sound System on tosin saatavissa vielä Everybody In The Place singlen 12-tuumaisella vinyyliversiolla.
Alkuaikojen singleistä julkaistiin myös ELEKTRA- ja MUTE levymerkeillä erilaisia versioita Yhdysvaltoihin, näillä oli yleensä laajempi kappalevalikoima, kuten varta vasten Yhdysvaltoihin muiden artistien tekemiä remixejä.
Lisäksi No Good (Start The Dance) -singlestä on vuonna 1994 julkaistu Australian versio erilaisella kappalevalikoimalla.
Julkaisut > Studioalbumit

Experience (1992)
Music for the Jilted Generation (1994)
The Fat of the Land (1997)
Always Outnumbered, Never Outgunned (2004)
Invaders Must Die (2009)
The Day Is My Enemy (2015)
No Tourists (2018)
Julkaisut > Livealbumit

World's On Fire (2011)
Julkaisut > Kokoelmat

Prodigy Present The Dirtchamber Sessions Volume One (1999)
Their Law: The Singles 1990–2005 (2005)
Back to Mine (2006)
The Prodigy Experience Expanded (2008)
More Music For The Jilted Generation (2008)
The Fat of the Land Expanded Edition (2012)
Julkaisut > Singlet & EP:t (CD/Vinyyli)

What Evil Lurks (1991) (julkaistu ainoastaan vinyylinä, 12" EP)
Charly (1991)
Everybody in the Place (1991)
Fire/Jericho (1992)
Out Of Space (1992)
Wind It Up (Rewound) (1993)
EARTHBOUND 1 (1993) (white label, 12")
EARTHBOUND 2 (1993) (white label, 12")
One Love (1993)
No Good (Start The Dance) (1994)
Voodoo People (1994)
Poison (1995)
Firestarter (1996)
Breathe (1996)
Smack My Bitch Up (1997)
Baby's Got A Temper (2002) (EP)
Girls (2004)
Hotride (2004)
Spitfire (2005)
Voodoo People (Pendulum Remix)/Out Of Space (Audio Bullys Remix) (2005)
Omen (2009)
Warrior's Dance (2009)
Take Me to the Hospital (2009)
Invaders Must Die ("Invaders - EP") (2009) (CD-single & 7" Green vinyl EP)
Lost Beats EP (2009) (osana Invaders Must Die Deluxe Box Set -julkaisua)
The Added Fat EP (2012) (CD-EP osana The Fat of the Land Expanded Edition -julkaisua/ 12" vinyyli-EP)
Nasty (2015)
Julkaisut > VHS

Electronic Punks (1995)
Julkaisut > DVD

Baby's Got a Temper (2002) (Baby's Got a Temper Video/ A Day at Work)
Their Law: The Singles 1990–2005 (2005)
World's On Fire (2011)
Remixit muille artisteille

The Prodigy on uransa alusta alkaen tehnyt myös mittavan määrän remixejä muille artisteille.
| --- | --- |
1991:: Art of Noise - Instruments Of Darkness (All of us are one people) (The Prodigy Mix)
1992:: Dream Frequency - Take Me (The Prodigy Mix)
1992:: The Time Frequency - Retribution 93 (The Prodigy Meets TTF)
1993:: Jesus Jones - Zeroes And Ones (The Prodigy versus Jesus Jones Mix)
1993:: The Magi & Emanation - Everybody Say Love (The Prodigy Re-Mix)
1993:: Front 242 - Religion (The Prodigy Bass Under Siege Mix)
1993:: Front 242 - Religion (The Prodigy Trance U Down Mix)
1994:: Bug Kann & The Plastic Jam - Made in Two Minutes (Prodigy Remix)
1994:: Baby D - Casanova (Prodigy Pump Action Remix)
1995:: Method Man - Release Yo' Delf (Prodigy Mix/ Prodigy Mix Clean version/ Prodigy Mix Instrumental)
1997:: Bug Kann & The Plastic Jam - Made in Two Minutes (Prodigy Exclusive VIP Mix) (Julkaistu ainoastaan USA:ssa 12-tuumaisena vinyylinä)
2009:: Oasis - Falling Down (The Prodigy Version)
2009:: Ian Brown - Just like You (The Prodigy Remix)
2010:: Jay-Z - 99 Problems (The Prodigy Remix Clean/ The Prodigy Remix Dirty/ The Prodigy Remix Instrumental)
2011:: South Central - The Day I Die (The Prodigy Rework)
2011:: Foo Fighters - White Limo (Prodigy Remix)
2012:: Plan B - ill Manors (The Prodigy Remix)